তবে এই কান্ডে আন্তর্জাতিক মহলে কিছুটা ভাবমূর্তি নষ্ট হয়েছে ইমরানের। কট্টরপন্থীদের চাপে শেষ পর্যন্ত সমঝোতার রাস্তাতেও হেঁটেছিলেন পাক প্রধানমন্ত্রী। এমনকী আসিয়া বিবিকে দেশ থেকে বেরোতে দেওয়া যাবে না এবং তাঁর মুক্তির নির্দেশের বিরুদ্ধে আদালতে আবেদন জানানো যাবে, এমনও চুক্তি করেছিলেন তিনি। তবে আসিয়া মুক্তি পাচ্ছেন এবং বিদেশে চলে যাচ্ছেন- এটা চাউর হতেই ফের অচল হওয়ার মুখে গোটা পাকিস্থান। ইতিমধ্য়েই সরকারের জোট শরিক তেহরিক ই লাবাইকে হুঙ্কার দিয়েছে, আসিয়াকে মুক্তি দিয়ে চুক্তিভঙ্গ করেছে পাক সরকার। তাই এর বিরুদ্ধে রাস্তায় নেমেই শক্তি প্রদর্শন করা হবে।